CELEX: 32011R0316
Language: da
Date: 2011-03-30 00:00:00
Title: Kommissionens forordning (EU) nr. 316/2011 af 30. marts 2011 om tarifering af varer i den kombinerede nomenklatur

1.4.2011   
            
            
               DA
            
            
               Den Europæiske Unions Tidende
            
            
               L 86/61
            
         KOMMISSIONENS FORORDNING (EU) Nr. 316/2011
   af 30. marts 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et brugt pickup-køretøj med et lad med bagsmæk, til befordring af personer og gods (såkaldt »multipurpose vehicle«), med dieselmotor med et slagvolumen på 3 200 cm3, automatisk gearkasse, firhjulstræk (4 × 4) og en akselafstand på 320 cm.
                  Det består af:
                  
                              —
                           
                           
                              en firedørs kabine med to sæderækker med plads til fem personer, inklusive føreren. Kabinen er luksuriøst indrettet med elektrisk indstillelige lædersæder, trepunkts sikkerhedsseler bag førersædet, elektrisk betjente ruder og luftkonditionering. Det er udstyret med radiofonimodtager, radionavigationssystem og cd/dvd-afspiller
                           
                        
                              —
                           
                           
                              et åbent lad med en indvendig længde på 156 cm. Ladets sider og bagsmæk har en højde på 50 cm. Siderne er forsynet med kroge til fastgørelse af godset. Ladets længde kan forlænges til 206 cm ved åbning af bagsmækken og montering af et sikkerhedsgitter.
                           
                        
               
                  8703 33 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 8703, 8703 33og 8703 33 90.
                  Tarifering under pos. 8704som et køretøj til godsbefordring er udelukket, da en helhedsvurdering af køretøjets objektive egenskaber og generelle udseende viser, at det hovedsagelig er konstrueret til personbefordring. Den største indvendige gulvlængde i arealet til godsbefordring er begrænset af siderne og bagsmækken, når denne er lukket. (Se også Forklarende Bemærkninger til HS, pos. 8703, og Forklarende Bemærkninger til KN, pos. 8703.)
                  Køretøjet tariferes derfor under KN-kode 8703 33 90som et brugt motorkøretøj, hovedsagelig konstrueret til personbefordring.